- nepieciešams uzlabot ceļu segumu kvalitāti, īpaši attiecībā uz (radiālajiem) ceļiem, kas savieno Ķekavu, Daugmali un Baložus ar attālākiem ciematiem; - tūrisma attīstība; - kultūras un sporta aktivitāšu (sporta laukumi, sporta, kultūras un mazpulku pasākumi) izmantošana partnerības teritorijas popularizēšanai; - iesaistīšanās dažādos projektos; - investoru, uzņēmēju piesaistīšana.

- 1.4. teritorijas attīstības vajadzību identificēšana un potenciāla analīze

Teritorijas attīstības vajadzības identificētas un potenciāls analizēts, pamatojoties uz VRG “Partnerība „Daugavkrasts”” veiktajām tikšanās ar fokusu grupu pārstāvjiem – lauksaimniekiem, NVO, kultūras un sporta aktīvistiem, amatniekiem, mazajiem un vidējiem uzņēmējiem, jauniešiem, pašvaldības pārstāvjiem, iedzīvotāju anketēšanu un Ķekavas novada iedzīvotāju foruma rezultātiem. Kā liecina veiktā anketēšana par VRG „Partnerība „Daugavkrasts”” stratēģijas 2009.-2013.g. ietekmi uz teritorijas iedzīvotājiem, šīs stratēģijas ieviešana ir veicinājusi iedzīvotāju dzīves kvalitātes uzlabošanos, tomēr ir vēl daudz darāmā lauku attīstības jomā arī VRG „Partnerība „Daugavkrasts”” darbības teritorijā Ķekavas novadā, tai skaitā arī nozarēs, kas netika specifiski akcentētas stratēģijā 2009.-2013.g. 2009.g.veiktajā aptaujā 3% iedzīvotāju bija pilnībā apmierināti ar dzīves kvalitāti. Salīdzinoši, 2015.g. veiktajā aptaujā pilnībā apmierināti ar dzīves kvalitāti ir 15% no aptaujātajiem iedzīvotājiem. Analoģiski, 2009.gadā kā diezgan labu savas dzīves kvalitāti vērtēja 26% aptaujā piedalījušo, bet 2015.g. – jau 43%. Kā ļoti sliktu savas dzīves kvalitāti 2009.gadā vērtēja 5% aptaujā piedalījos iedzīvotāju, bet 2015.g. – 1%. Līdz ar to var secināt, ka iedzīvotāji VRG „Partnerība „Daugavkrasts”” darbības teritorijā paši vērtē savas dzīves kvalitāti kā uzlabojušos 6 gadu laikā pēc lauku attīstības stratēģijas realizēšanas uzsākšanas. Vērtējot attiecībā uz nepieciešamajiem uzlabojumiem, joprojām VRG „Partnerība „Daugavkrasts”” darbības teritorijā iedzīvotāji par ļoti svarīgu uzskata neatliekamās medicīniskās palīdzības pieejamību (55,6% 2015.g.). Ļoti svarīga aptaujātajiem iedzīvotājiem ir bērnudārza pieejamība tuvu dzīvesvietai, plašāka aukļu datu bāze, bēbīšu skola (0-3g.) – 47% (šī joma netika specifiski akcentēta VRG „Partnerība „Daugavkrasts”” stratēģijā 2009.-2013.g.). Ļoti svarīga iedzīvotājiem ir bankas automātu pieejamība – 49% un ģimenes ārsta sniegto pakalpojumu pieejamība un kvalitāte – 63%. Iedzīvotājiem ir svarīga arī sadzīves pakalpojumu centra (šūšanas darbnīca, frizieris, veļas mazgātuve, pirts) pieejamība – 48%. Atbildot uz jautājumu, kas aptaujā piedalījušos iedzīvotāju ģimenes dzīvi uzlabotu nodarbinātības un informācijas pieejamības jomā 2009.gadā – iedzīvotājiem svarīgākais bija informācijas centrs pagastā (darbā iekārtošana, iespēja mācīties, piedalīties projektos), labāka, lētāka interneta pieejamība, iespēja apgūt prasmes, iemaņas tālākizglītībā un pārkvalifikācija. Pirmās divas komponentes VRG „Partnerība „Daugavkrasts”” ir realizētas, ieskaitot aktivitātes stratēģijas 2009.- 2013.g. ietvaros, un 2015.g. iedzīvotājiem svarīgākais šajā aspektā ir sekojošais: darba vietu skaita palielināšanās novadā (59%); iespēja apgūt prasmes, iemaņas, tālākizglītība un pārkvalifikācija